
ŠAKIŲ RAJONO SAVIVALDYBĖS TARYBA

SPRENDIMAS
DĖL SAVIVALDYBĖS IR VALSTYBĖS TURTO PERDAVIMO VIEŠAJAI ĮSTAIGAI „ŠAKIŲ RAJONO SAVIVALDYBĖS PRIEŠGAISRINĖ TARNYBA“ PAGAL PANAUDOS SUTARTĮ

2026 m. kovo 20 d. Nr. TSP-54
Šakiai

	Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 63 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu, 4 dalimi ir įgyvendindama Šakių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Šakių rajono savivaldybės tarybos 2019 m. lapkričio 22 d. sprendimu Nr. T-357 „Dėl Šakių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, bei atsižvelgdama į viešosios įstaigos „Šakių rajono savivaldybės priešgaisrinė tarnyba“ 2026 m. vasario 24 d. prašymą Nr. S-2026/9, Šakių rajono savivaldybės taryba nusprendžia:
	1. Perduoti viešajai įstaigai „Šakių rajono savivaldybės priešgaisrinė tarnyba“ laikinai neatlygintinai valdyti ir naudotis pagal panaudos sutartį 10 metų laikotarpiui viešosios įstaigos įstatuose šiuo metu numatytai veiklai vykdyti (išskyrus ūkinę komercinę veiklą):
	1.1. savivaldybei nuosavybės teise priklausantį ir šiuo metu Šakių rajono savivaldybės administracijos patikėjimo teise valdomą ilgalaikį materialųjį turtą, pagal pridedamą 1 priedą;
	1.2. valstybei nuosavybės teise priklausantį ir šiuo metu Šakių rajono savivaldybės patikėjimo teise valdomą ilgalaikį materialųjį turtą, pagal pridedamą 2 priedą.
	2. Įgalioti Šakių rajono savivaldybės administracijos direktorių sudaryti ir pasirašyti perduodamo savivaldybės ir valstybės ilgalaikio materialiojo turto panaudos sutartį bei perdavimo–priėmimo aktą, parengtus pagal Šakių rajono savivaldybės tarybos 2019 m. lapkričio 22 d. sprendimu Nr. T-357 „Dėl Šakių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ patvirtintas Sutarties ir perdavimo–priėmimo akto formas.
Savivaldybės meras								       Raimondas Januševičius 
Parengė:	Biudžeto, turto ir strateginio planavimo skyrius (S. Gruzdaitienė)
Pranešėja:	E. Grigaitienė

AIŠKINAMASIS RAŠTAS
PRIE ŠAKIŲ RAJONO SAVIVALDYBĖS TARYBOS SPRENDIMO 
„DĖL SAVIVALDYBĖS IR VALSTYBĖS TURTO PERDAVIMO VIEŠAJAI ĮSTAIGAI „ŠAKIŲ RAJONO SAVIVALDYBĖS PRIEŠGAISRINĖ TARNYBA“ PAGAL PANAUDOS SUTARTĮ“ PROJEKTO

2026 m. kovo 2 d.
Šakiai

	1. Parengto projekto tikslai, uždaviniai ir laukiami rezultatai: perduoti pagal panaudos sutartį VšĮ „Šakių rajono savivaldybės priešgaisrinė tarnyba“ savivaldybei ir valstybei nuosavybės teise priklausantį ilgalaikį materialųjį turtą.
	2. Biudžeto lėšų poreikis, konkretūs finansavimo šaltiniai: ---
	Lėšų suma
	Suderinta su

	
	


3. Projekto antikorupcinis vertinimas (jei taip, pridedama antikorupcinio vertinimo pažyma): teisės akto projekto antikorupcinis vertinimas neatliekamas, nes teisės akto projektu nebus reguliuojami visuomeniniai santykiai, susiję su Lietuvos Respublikos korupcijos prevencijos įstatymo 8 straipsnio 1 dalyje reglamentuojamomis veiklos sritimis.
4. Kiti, projekto rengėjų nuomone, reikalingi paaiškinimai: Viešoji įstaiga „Šakių rajono savivaldybės priešgaisrinė tarnyba“ (toliau – Įstaiga) įsteigta 2016-01-01. Įstaigos steigėjas ir savininkas yra Šakių rajono savivaldybė. Įstaigos tikslas – tenkinti viešuosius interesus vykdant visuomenei naudingą veiklą: saugoti nuo gaisrų įvairių nuosavybės formų turtą, vykdyti pirminius gelbėjimo darbus katastrofų, gamybinių avarijų metu, teikti techninę pagalbą rajono organizacijoms ir gyventojams ekstremalių įvykių ir situacijų atvejais. Įstaigą sudaro devynios ugniagesių komandos (Gelgaudiškio, Griškabūdžio, Lekėčių, Lukšių, Kriūkų, Kidulių, Sintautų, Sudargo, Kudirkos Naumiesčio). Įstaiga pagal Šakių rajono savivaldybės ir valstybės turto panaudos sutartį Nr. 1D-8, sudarytą 2016 m. balandžio 6 d., savo veiklai vykdyti naudojasi savivaldybei ir valstybei nuosavybės teise priklausančiu nekilnojamuoju turtu. Panaudos sutarties terminas nustatytas iki 2026 m. balandžio 6 d. 
Pasibaigus panaudos sutarties terminui, Įstaiga prašo sudaryti panaudos sutartį naujam 10 metų terminui.      

